
מכרז היקפים משתנים מס' 30/8.2019 : הפעלה וניהול בית ספר תיכון ווירטואלי וחונכות וירטואלית

הבהרה 1
סיכום תשובות לשאלות שהגיעו עד לתאריך 22.08.2019

1. כללי

1. המועד האחרון להגשת הצעות למכרז שבנדון הינו 23.9.2019 בשעה 11:00.

2. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.

הערבות להגשת ההצעה לא תהיה צמודה.

הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.
יש לוודא כי כל המסמכים תקפים למועד הגשת ההצעה.
 
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 
ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.
אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.
[bookmark: _נספח_א_–_[טבלת_שינויים_שבוצעו_בהורא]ככל שיערכו שינויים ע"י המציע בנספח הביטוח, הם לא יילקחו בחשבון ובכל מקרה המציע הזוכה במכרז יידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 
ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.

6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 
חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.	

8. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תינתן בכתב בלבד וכן תפורסם באתר, לפי שיקול דעת האגף.

9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

10. הפעילות במכרז הקודם למכרז זה בוצעה ע"י מט"ח


11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.

הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. מענה לשאלות הספקים

	סידורי
	מספר הסעיף אליו מתייחסת השאלה/ הבהרה
	עמוד
	פירוט השאלה / בקשה להבהרה
	תשובה

	1
	2.1.1
	3
	"על המציע לפרט בהצעתו את כל התמיכות, ההקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא". למה הכוונה קרנות ציבוריות? אנו מקבלים תרומות מגופים שונים, בארץ ובחו"ל. מי נכלל בהגדרת "קרנות ציבוריות"?
	קרנות בבעלות המדינה, רשויות מקומיות ותאגידים סטטוטוריים למשל קרנות הביטוח הלאומי

	2
	
	3
	"על המציע לפרט בהצעתו את כל התמיכות, ההקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא".   האם יש לכלול בהגדרה זו גם קולות קוראים עליהם אנו חתומים, מול משרדי הממשלה? (לא מדובר בתמיכה)
	כן

	3
	2.1.2
	3
	מבוקש לבאר את התיבה "לרבות גופים מתקשרים". האם רשאים מציעים להגיש הצעה משותפת בה יוגדר גוף ראשי ויחד עימו גוף מתקשר [גוף מתקשר אינו קבלן משנה אשר נדון בהמשך]? 
	יש למחוק המילים "לרבות גופים מתקשרים "

	
	
	
	האם כוונת המשרד היא כי בשלב מאוחר יותר יוכל זוכה להתקשר עם גופים שלא הגישו הצעה למכרז? אם כן הרי שמדובר בקושי מהותי הנובע מן העובדה שגופים אלו לא נבדקו כלל על ידי המשרד ואין למשרד כל ידיעה אודות נסיונם, אמינותם והתאמתם למכרז. 
	כאמור בסעיף 2.3 הספק הזוכה יכול לרכוש שירותי תשתית טכנולוגית מקבלן משנה, על מנת לעמוד בדרישות הטכנולוגיות המפורטות בגוף המכרז להפעלת שיעורים סינכרוניים וא-סינכרוניים.

	
	
	
	מבוקש למחוק את המילים "לרבות גופים מתקשרים".  
	יימחק 

	4
	2.2
	3
	·       למען הזהירות מבוקש להבהיר כי אם בחר המציע להגיש הצעה למספר תחומים עליו להגיש חוברת הצעה אחת ובה המענה לכל התחומים להם בחר להגיש הצעה. האם נכון? 
	יש להגיש חוברת הצעה אחת עבור כל תחומי הדעת עבורם מוגשת ההצעה, לחוברת ההצעה יתווסף דף  פותח ובו יסומן לאילו מתחומי הדעת  המצויינים בסעיף 2.2 מגיש המציע את הצעתו, יודגש שההצעות יבדקו  עבור התחומים שיסומנו בלבד

	5
	2.5.1
	4
	סעיף זה מפרט את היקף הניסיון אותו נדרש מציע להציג, על מנת לעמוד בתנאי הסף להגשת הצעה עבור התיכון הווירטואלי. עם זאת, הוראות המכרז אינן דורשות מהמציעים להציג כל ניסיון על מנת לעמוד בתנאי הסף להגשת הצעה עבור החונכות הווירטואלית (אלא רק את ניסיונו של מנהל החונכות). קרי, המכרז לא נותן משקל כלשהו לניסיונם של המציעים בתחום החונכות הווירטואלית. בכלל זאת, לא ניתן לכך משקל כלשהו במכוון, והמציע אפילו אינו נדרש לפרט את ניסיונו בתחום זה. מכיוון שזוכה בחונכות הווירטואלי ייבחר מבין הזוכים באחד מתחומי הדעת של התיכון הווירטואלי, נראה כי עורך המכרז סומך ידו על ניסיונו של אותו מציע במסגרת הצעתו לתיכון הווירטואלי ולא דורש הצגת ניסיון נוסף ונרחב יותר, וזאת על אף  שישנו שוני משמעותי ומהותי בין הניסיון הנדרש להפעלת תיכון וירטואלי לבין הניסיון הנדרש להפעלת החונכות הווירטואלית. במסגרת החונכות, היקף העבודה, היקף התלמידים והיקף אנשי הצוות (לרבות החונכים) אותם על הזוכה להפעיל ולנהל, גדול עשרות מונים מהיקף העבודה הצפוי במסגרת התיכון הווירטואלי. כך, לדוגמא, זוכה פוטנציאלי במסגרת התיכון הווירטואלי בתחום דעת מתמטיקה יידרש להעביר כ-3,520 שעות הוראה בשנה וכחלק מכך לנהל כ-20 מורים. מנגד, במסגרת החונכות הווירטואלית, היקף שעות החונכות הווירטואליות המשוער לשנה צפוי לעמוד על כ-140,000 שעות (!) (בהתאם לאומדן שפירסם עורך המכרז) והזוכה יידרש לנהל רשת המונה כאלף חונכים. ברור לכל שהיקף הניסיון הנדרש להפעלת התיכון הווירטואלי לא יכול להספיק להפעלת החונכות הווירטואלית, אשר היקפיה גבוהים הרבה יותר. לאור האמור לעיל, מתבקש עורך המכרז לעדכן את תנאי הסף במכרז כך שיידרש מכל מציע המעוניין להגיש הצעתו לחונכות הווירטואלית להציג ניסיון רלוונטי, המתאים להיקף העבודה הצפוי במסגרת החונכות הווירטואלית. כמו כן ובהתאם לשינוי זה, מתבקש עורך המכרז לתקן את סעיף 15.1.2 למכרז כך שתעשה בו הפרדה מפורשת בין הניקוד שיינתן למציע במסגרת הצעתו לתיכון הווירטואלי (בהתבסס על הניסיון שהוצג על ידו עבור התיכון) לבין הניקוד שיינתן למציע במסגרת הצעתו לחונכות הווירטואלית (בהתבסס על הניסיון שהוצג על ידו עבור החונכות). 
	סעיף זה יישאר ללא שינוי

	6
	
	
	בהתאם להוראות המכרז, ובפרט בהתאם להוראות סעיף 4.4.1 למכרז, הקורסים המקוונים אותם יעביר הזוכה במסגרת התיכון הווירטואלי יועברו במתכונת 5 יח"ל. יחד עם זאת, הוראות סעיף 2.5.1 למסמכי המכרז, בנוסחן הנוכחי, מאפשרות למציע פוטנציאלי להציג ניסיון קודם בהפעלת קורסים, מבלי שהקורסים המוצגים יידרשו להיות קורסים שהועברו במתכונת 5 יח"ל. כך, לדוגמא, ביכולתו של מציע פוטנציאלי להציג ניסיון בהעברת קורסים במתכונת של 3 יח"ל בלבד. אנו סבורים כי הניסיון, היכולות והידע הנדרשים להעברת קורס במתכונת 5 יח"ל הוא שונה בתכלית מהניסיון, הידע והיכולות הנדרשים להעברת קורסים במתכונת של 3 או 4 יח"ל. עורך המכרז מתבקש להבהיר כי יינתן ניקוד גבוה יותר למציעים אשר ניסיונם כולל הגשת תלמידים לבגרות במתכונת 5 יח"ל, כפי שנדרש במכרז, וציון נמוך יותר יינתן למציעים אשר הניסיון שלהם כולל בעיקר (או רק) הגשת תלמידים לבגרות במתכונת של 3 או 4 יח"ל.
	סעיף זה יישאר ללא  שינוי

	7
	
	
	בסעיף זה נדרש מהמציעים להיות בעלי ניסיון הכולל "הפעלה של לפחות 4 קורסים על פי תכנית הלימודים בחינוך העל יסודי כולל הכנה לבגרות". נבקש מעורך המכרז להבהיר מה כוללת הדרישה לפיה הקורס יכלול "הכנה לבגרות". בין היתר, נבקש להבהיר כי כוונת עורך המכרז היא שהקורסים שהעביר המציע כללו מתן ציוני הגשה, ציוני "מגן/מתכונת", כפיפות לסילבוס הפורמלי, ובפרט למפתח שעות הלימוד לכל נושא בסילבוס, דיווח לבתי הספר וכפיפות מקצועית של המורים לפיקוח של המשרד. 
	הגדרת קורס ע"מ שיעמוד בדרישות הסף בנסיון קודם הינה כדלהלן: קורס הכנה לבגרות שהוגדר ע"י הלקוח כהכנה לבגרות שנמשך לפחות 90 שעות מצטברות גם ללא פריסה שנתית.

	8
	
	
	בהתאם להוראות סעיף זה, על מנת להגיש הצעה במכרז בתחום דעת "תלמוד ותושבע ממ"ד" על המציע להיות בעל ניסיון בהפעלה של לפחות 4 קורסים ע"פ תכנית לימודים בחינוך העל יסודי, כולל הכנה לבגרות, באשכול מורשת. תחת אשכול מורשת כלל עורך המכרז את המקצועות הבאים: תנ"ך, תושב"ע/תלמוד, מחשבת ישראל, מורשת דת ואסלאם, מורשת דת ונצרות ומורשת דרוזית. נבקש לתקן סעיף זה כך שאשכול מורשת ישונה לאשכול מורשת וחברה, ותחת אשכול מעודכן זה ייכללו מקצועות נוספים מתחום לימודי החברה, לרבות מקצוע האזרחות. הרחבת האשכול באופן זה תעודד את התחרות ותסייע לעורך המכרז לקבל יותר הצעות להפעלת תחום דעת תלמוד ותושבע. 
	סעיף זה יישאר ללא שינוי

	כיצד בדיוק מוגדר קורס? לפי סעיף 4.4.1 (עמ 9) - חומר של שנת לימודים מהווה קורס. האם הוראה של אותו קורס (למשל "כימיה כיתה י'") בשנים שונות – נחשב להפעלה של שני קורסים?
	כן.

	2.6
	5
	·       אנו מבינים כי אם המציע מעוניין להגיש הצעה רק לשני תחומי דעת [למשל – מתמטיקה ופיזיקה] עליו להגיש ערבות אחת בסך 200,000 ₪. האם נכון? 
	טבלת ערבויות

	
	
	
	
		תחום דעת
	סכום ערבות

	מתמטיקה
	 ₪     100,000 

	פיזיקה
	 ₪     100,000 

	כימיה
	 ₪     100,000 

	תלמוד
	 ₪       30,000 

	אלפן עברית
	 ₪       30,000 

	חונכות וירטואלית
	 ₪     100,000 

	סה"כ ערבות במידה והמציע מגיש הצעה עבור כל תחומי הדעת המפורטים בסעיף 2.2
	 ₪     460,000 

	2.8
	5
	על פי סעיף זה, במכרז נקבע מחיר מקסימום ומחיר מינימום אשר לא נחשף בפני המציעים הפוטנציאליים, וכל הצעה אשר תחרוג ממחירים אלה צפויה להיפסל, תוך שלילת שיקול דעתה של ועדת המכרזים בנושא זה. מדובר, למעשה, בתנאי סף נסתר במכרז, אותו נמנע עורך המכרז מלגלות למציעים, תוך פגיעה באינטרס ההסתמכות שלהם. בקביעת סעיף זה יצר עורך המכרז ערבוב בין מנגנון ה"אומדן" (המוסדר בתקנות חובת המכרזים), המוסתר בד"כ מהמציעים אך מקנה שיקול דעת לוועדת המכרזים ובין מנגנוני קביעת מחירי מקסימום ומינימום המהווים תנאי סף ולכן חשופים בפני המציעים השונים. כאשר מדובר בתנאי סף אשר מביא לפסילה אוטומטית של הצעה – בהתאם לדיני המכרזים ולתקנות חובת המכרזים (ובפרט בהתאם לתקנה 15) מוטלת חובה על עורך המכרז לפרט מהו אותו תנאי, כדי שבפני המציעים הפוטנציאליים יעמדו כל הנתונים הנדרשים לצורך קבלת החלטה האם להתמודד במכרז. לעניין מחיר התקרה – לו מציע סביר היה יודע מהו מחיר התקרה ייתכן שהיה מגיש הצעה שונה המותאמת לתנאי הסף שהוצג או שהיה נמנע מלהתמודד במכרז. מחיר התקרה הסמוי עלול לגרום לכך שמציעים ישקיעו משאבים רבים ויוציאו הוצאות ניכרות לצורך השתתפות במכרז שמלכתחילה לא היו משתתפים בו שכן מחיר התקרה (הנסתר מעיניהם) לא נמצא בגבולות יכולתם. על עורך המכרז לפעול בהגינות ובסבירות וליצור ודאות ושקיפות כלפי המציעים ביחס למקרים שבהם הצעתם עלולה להיפסל. לחלופין, יש לקבוע כי מדובר באומדן בלבד וכך להימנע מפסילה מראש של הצעות ולאפשר לוועדת המכרזים להפעיל שיקול דעת, שכן בסמכותה (במקרים מסוימים ובהתאם לדין) לקבל את ההצעה (למשל, אם ההצעה איכותית יותר ביחס לאומדן שבוצע) או לפעול יחד עם המציע להפחתת מחיר ההצעה או לשינויה באופן שיתאים לדרישות המכרז (למשל בהתאם לתקנות 7(א)(7) ו-23(א) לתקנות חובת המכרזים).  
לעניין מחיר הרצפה – עיקר השיקולים כנגד קביעת מחיר רצפה נסתר פורטו במסגרת החלטתו של כבוד המשנה לנשיאת בית המשפט העליון חנן מלצר בעניין 2398/12 ע.מ.ת ערוצי מדידה ותשתיות בע"מ נ' החברה הכלכלית שוהם (פורסם בנבו, 22.4.2019), במסגרתה נקבע כי המנגנון אינו חוקי ואינו תואם את הוראות תקנות חובת מכרזים, כמפורט להלן:
- שיטה זו נחזית כפוגעת בעקרון השוויון שהרי היא עלולה למנוע תחרות בתנאים שווים בין המתמודדים השונים; - השיטה עלולה להביא לפגיעה בטוהר המידות שכן זו יוצרת תמריץ רב לגופים הקשורים בעורך המכרז להדליף מידע; - שיטה זו אינה יעילה.                             נוסף על האמור לעיל, מנגנון זה סותר במפורש את הוראות תקנה 21ב לתקנות חובת מכרזים, הקובעת כי במקרה שבו שוקלת ועדת המכרזים לפסול את ההצעה הזולה ביותר, עליה להעניק למציע הזדמנות לטעון את טענותיו בפני הוועדה. לאור האמור לעיל, מתבקש בזאת עורך המכרז לשנות את המנגנון הקבוע בסעיפים אלו באחת מהדרכים הבאות:
(1) להורות שמחירי התקרה ומחירי הרצפה יהיו גלויים בפני המציעים השונים, בדומה לשאר תנאי הסף. 
(2) לקבוע כי המחירים שהופקדו בתיבת המכרזים מהווים אומדן בלבד ובכך להקנות לוועדת המכרזים שיקול דעת בבחינת ההצעות.
	וועדת המכרזים קבעה לאחר שנועצה ביחידה המקצועית אומדן של שווי ההתקשרות. בשיקול דעת הוועדה לפסול הצעות בהן המחיר גבוה ב- 25% או נמוך ב- 50% מאומדן שווי ההתקשרות שהופקד בתיבת המכרזים. 

	בסעיף זה נקבע מנגנון השוואת ההצעות לאומדן. 
	

	
	
	
	ראשית, מבוקש לפרסם את מחיר המקסימום שקבע המשרד, כפי שמבוצע למשל במכרז יחידות התוכן הדיגיטליות. 
	

	
	
	
	שנית, היה וימנע המשרד [משום מה] מפרסום מחיר המקסימום מבוקש לשנות את הקביעה בדבר פסילת הצעה בשל חריגה מהאומדן. מבוקש כי היה ותתגלה חריגה מהאומדן, כלפי מעלה או כלפי מטה, יתקיים למציע שימוע בו יסביר את המחיר בו נקב ורק אם יתברר לועדה כי המחיר אינו סביר באופן קיצוני [כלפי מעלה או כלפי מטה] אזי תשקל פסילת ההצעה. 
	

	
	
	
	מנגנון פסילת ההצעות הנוכחי הינו שרירותי ואינו עומד בכללי המינהל התקין המחייב את המשרד. 
	

	
	
	
	שהרי, נניח לצורך הדוגמא שהמשרד קבע מחיר מקסימום של 100 ₪ והמציע נקב בהצעת מחיר של 100 ₪ ועוד אגורה. 
	

	
	
	
	האם סביר / מידתי לפסול הצעה בגין סטייה כלפי מעלה של אגורה אחת? ברי כי התשובה לכך היא שלילית ואולם מנגנון המכרז בנוסחו הנוכחי יחייב את המשרד לפסול הצעה זו, שלא כדין. 

	3.13
	6
	אנו מבינים כי בהתאם לאמור בסעיף יש לספור את נסיון המציע החל מחודש יוני 2019. האם נכון? 
	הניסיון יספר מחודש אוגוסט 2019 

	3.16
	7
	הגדרת המונח "כתה וירטואלית" בסעיף 3.16 קובעת כי התקופה המינימלית לקורס מקוון שנתי היא תקופה של 20 שבועות. כמו כן, הגדרת המונח "קורס בסעיף 3.21 מפנה להיקף שיעורים שנתי שכביכול מפורט בסעיף 4.14.1, לכל תחום דעת. עם זאת, סעיף 4.14.1 לא מפרט היקף שיעורים שנתי אלא היקף שעות הוראה שבועיות כאשר מספר השבועות בשנה לא נקבע. קביעת תקופה של 20 שבועות בתור "תקופה מינימלית", מבלי לקבוע תקופת שבועות ספציפית להפעלת הקורס משמעה שכל מציע, במסגרת הצעתו, יכול להציע תכנית לביצוע קורס מקוון שאורכה היא כראות עיניו, ובלבד שזו לא תפחת מ-20 שבועות. אנו סבורים כי תקופה של 20 שבועות בלבד היא תקופה קצרה מכדי להכין תלמידים באופן מלא ונכון לבחינות הבגרות במקצועות ובתחומים המפורטים במסגרת המכרז. כמו כן, בהתחשב בעובדה שהצעתו של המציע מוגשת כהצעה עבור שנת לימודים (ולא לשעת לימוד), אנו סבורים שהעדר קביעה מפורשת לעניין מספר שבועות לימודים (על אחת כמה וכמה כשכל שיש הוא קביעה לתקופה מינימלית נמוכה בת 20 שבועות) עלולה להוביל לפערים גדולים בין ההצעות שיציעו מציעים שונים במסגרת המכרז. ביכולתו של מציע מסוים, לדוגמא, להציע קורס שאורכו 20 שבועות, ומציע אחר יכול להציע קורס (באותו תחום דעת) שאורכו 30 שבועות, זאת כשלאורך הקורס השפעה משמעותית על הצעת המחיר לקורס זה, וכמובן שישנו הבדל איכותי משמעותי בין שתי האפשרויות. הדבר מונע תחרות בתנאים שווים בין המציעים, שכן לעורך המכרז לא תהיה כל יכולת להשוות בין שני הקורסים שהוצעו, והוא יהיה מחויב לנקד את הקורס הקצר יותר (והזול יותר) בציון גבוה יותר, גם אם הוא מעדיף קורס איכותי יותר. מדובר בהשוואה בין מוצרים אחרים בתכלית. על פי דין, עורך המכרז מחויב לאפשר עריכת השוואה "בין תפוחים לתפוחים", והנוסח הנוכחי אינו מאפשר זאת ואף מתמרץ את המציעים להגיש הצעות לא איכותיות כדי לזכות במכרז. לאור האמור לעיל, נבקש מעורך המכרז לקבוע מספר שבועות קבוע לשנת לימודים בכל אחד מתחומי הדעת, ולכל הפחות תקופה שלא תפחת מ-27 שבועות.
	ראה תשובה לשאלה 7 בהבהרה זו

	15
	3.18
	7
	הגדרה של שיעור מקוון - "יחידת הוראה של מורה בפעילות א-סינכרונית" - האם מתיחס לשיעור מוקלט?
	כן.

	16
	3.2
	7
	בהתאם להגדרת המונח "שעת חונכות" בסעיף 3.20 למכרז – יחידת הוראה מסגרת החונכות הווירטואלית היא שעה וחצי שבועית – קרי, שעתיים אקדמיות. מסגרת נוסח הצעת המחיר (כמפורט בסעיף 14.1.6 למכרז) נכתב שההצעה בעבור החונכות הווירטואלית צריכה להיות בעבור "שעת חונכות, כהגדרתה בסעיף 3.20". (1) נבקש מעורך המחיר להבהיר שהמחיר אותו על המציע לנקוב בסעיף 14.1.6 הוא לשעתיים אקדמיות – קרי, שעה וחצי של חונכות.
	המחיר שעל המציע לנקוב הינו ליחידת חונכות כהגדרתה בסעיף 3.20 בסעיף 14.1.6 יתוקן הנוסח ליחידת חונכות

	בנוסף,  בסעיף 14.1.6 ציין עורך המכרז את מספר השעות המוערך בשנה לחונכות הווירטואלית (בהסתמך על שנת תשע"ט), העומד על 140,000 שעות בשנה. מספר שעות זה, שדווח במסגרת הפעלת התיכון הווירטואלי מכוח המכרז הקודם, מתייחס למיטב הבנתנו לשעות הוראה שאורכן 60 דקות ולא לשעתיים אקדמיות כמפורט במסגרת מכרז זה. (2) נוכח האמור, נבקש להבהיר האם האומדן של 140,000 שעות בשנה מתייחס לשעה "רגילה" של 60 דקות או לשעת חונכות בת 90 דקות.
	האומדן יתוקן ל 95,000 יחידות חונכות בנות 90 דקות כל אחת

	18
	
	
	אומדן השעות הנזכר לעיל עלול להשפיע גם על מחירי המקסימום והמינימום שקבע עורך המכרז. לכן, חשוב לוודא כי מחירי המינימום והמקסימום שנקבעו לגבי החונכות הווירטואלית (בסעיף 2.8) הותאמו לשעת חונכות וירטואלית שאורכה 90 דקות (שלגביה מוגשות הצעות המחיר במכרז זה), והם לא מתבססים על הנתונים שדווחו כאמור במסגרת המכרז הקודם (של שעת חונכות בת 60 דקות). (3) נוכח האמור, אם מחירי המינימום והמקסימום נקבעו על פי אומדן של 140,000 שעות בנות 60 דקות (כפי שדווח במכרז הקודם), נבקש לתקנם ולהתאימם להגדרות המכרז הנוכחי.
	

	19
	4.4.1
	9
	ישנה סתירה בין האמור בסעיף 4.4.1 למכרז, לבין האמור בסעיף 14.4.1. בסעיף 4.4.1 נאמר כי ישנם שלושה קורסי אולפן – קורס למתחילים, קורס רמת ביניים וקורס למתקדמים. עם זאת ברשימת הקורסים בסעיף 14.4.1 צוין כי ישנם שני קורסי אולפן בלבד. נבקש מעורך המכרז להבהיר נקודה זו.
	קיימים 2 קורסים: קורס למתחילים וקורס למתקדמים.

	4.4.1 ג
	10
	נבקש להבהיר את מנגנון העבודה מול המפמ"ר. 
	יש לקיים 3 פגישות עבודה לפחות עם המפמ"ר בכל שנת לימודים

	
	
	
	האם תוכנית הלימודים המקוונת מחוייבת באישורו של המפמ"ר? 
	כן.

	
	
	
	מה יהיה משך הזמן שבין הגשת חומרים לצוות המפמ"ר ועד לקבלת אישור להם? 
	כשבועיים.

	
	
	
	לדבר יש משמעות על יכולתו של הספק לעמוד בלוחות הזמנים של המכרז. 
	יש לקחת בחשבון במסגרת ההתארגנות.

	4.4.2
	10
	מבוקש למחוק את המשפט "כמו כן בכל אחת מהכיתות קיימת אפשרות לצרף תלמידים חדשים בכל שנה ע"פ הצורך. על הקבלן לדאוג ולהשלים לתלמידים אלה את החומר הנדרש".
	במעבר בין שנה"ל לשנה"ל יהיה ניתן לצרף עד 5 תלמידים לכל קורס קיים, במהלך שנת הלימודים אין הגבלה על צירוף תלמידים.

	
	
	
	המציע נוקב בהצעתו במחיר לקורס. 
	

	
	
	
	לא יעלה על הדעת שבמחיר הקורס יבצע הספק עבודות שאינן מתומחרות ולא ניתן כלל לתמחרן במועד הגשת ההצעה. 
	

	
	
	
	הספק אינו יכול לנחש במועד הגשת ההצעה כמה תלמידים יצטרפו בדיעבד לקורס, מה תהיה רמתם וכמה ידרש להשקיע על מנת לשלים להם את החומר הנדרש. 
	

	
	
	
	ככל שהמשרד מעוניין בשירות זה יש לקבוע סעיף תמחור נפרד, למשל תשלום עבור שעות הוראה, על מנת שניתן יהיה לבצע את השירות. 
	

	
	
	
	אחרת, המדובר בהימור כלכלי שספק מושכל אינו יכול לשאת. 

	4.4.4 א
	11
	 "שיעורים סינכרוניים שיועברו בשעות ההוראה המקובלות במערכת החינוך בכיתות ווירטואליות (במקצוע הכימיה שיעורים אלה כוללים מורה ומתרגל"
האם הכוונה שבכל שיעור סינכרוני חייבים להיות נוכחים גם מורה וגם מתרגל?? שניתן לחלק את שעות ההוראה על פי שיקול דעת המורה - כך שיוכל להגדיר מתי המלווה/מתרגל ייתן את הליווי לתלמידים הזקוקים לכך?
	מורה ומתרגל צריכים להיות נוכחים בכל שיעור במקצוע הכימיה

	23
	
	
	הואיל וניתנה הנחייה מפורשת לגבי כימיה מבוקשת הבהרה לגבי הרכב סגל ההוראה בשאר הקורסים. 
	הוראה זו חלה רק על כימיה בתחומי הדעת האחרים סגל ההוראה הינו: מורה בשיעור , מתרגל בתרגול

	24
	4.4.4 ד
	11
	מבוקש הסבר ביחס למעבדות הנדרשות, פריסתן, תכולתן, היקף השימוש בהן. 
	פריסת המעבדות - עפ"י אישור מפמ"ר, תכולתן: ע"פ תכנית הלימודים בהתאם למפורט באתר מפמ"ר כימיה או פיסיקה. היקף השימוש במעבדות - בהתאם לתכנית הלימודים ובאישור מפמ"ר.

	
	
	
	האם מדובר במעבדות של בתי הספר בהם לומדים התלמידים? 
	לא, המעבדות הנן באחריות הגורם המפעיל ועומדות בתקינה של משרד החינוך.

	4.4.4 ה
	11
	מבוקש להבהיר כי האמור בסעיף יחול רק ביחס לתלמיד עצמו ולמורה, קרי – שתלמידים אחרים לא יוכלו לראות את פעילותו של תלמיד פלוני בשל צנעת הפרט. התלמיד עצמו, ומוריו, יוכלו כמובן לראות את הפעילות האמורה. 
	השיעור יוצג בהתאם למה שבוצע בשיעור בפועל

	4.5.3 ד
	11
	בהתאם להוראות סעיף זה, ביכולתו של עורך המכרז להרחיב את השירותים הניתנים בחונכות הווירטואלית לשכבות גיל נוספות, בהתאם לתנאים הקבועים בסעיף זה. סעיף זה לא חל על תכנית התיכון הווירטואלי. אנו סבורים, כי לאור המאפיינים הייחודיים והאתגרים בהם מצויה מערכת החינוך בישראל, ייתכן ויהיה זה רצונו של עורך המכרז להרחיב את שירותי התיכון הווירטואלי לשכבות גיל נוספות, זאת על מנת להרחיב את אפשרויות הלימוד העומדות בפני תלמידים בישראל, להגדיל את מספר התלמידים הניגשים לבחינות בגרות ברמת 5 יח"ל ולתת הזדמנות שווה לכלל התלמידים בישראל ללמוד ולהצליח. כך, לדוגמא, בהתאם לשיקול דעתו של עורך המכרז, ניתן יהיה לעשות שימוש בלימוד וירטואלי כדי לפתור בעיות של מחסור במורים בחטיבות הביניים או  לייצר פתרונות לימודיים לאוכלוסיות עם פערים משמעותיים ביחס לממוצע (כגון אוכלוסיות מוחלשות). על כן, נבקש מעורך המכרז לעדכן את סעיפי המכרז כך שיתווסף סעיף לחלק הנוגע לתיכון הווירטואלי, בנוסח דומה לסעיף הקיים עבור החונכות הווירטואלית, שיאפשר לעורך המכרז להרחיב את השירותים שניתנים בתיכון הווירטואלי (בהתאם לשיקול דעתו הבלעדי) לשכבות גיל נוספות.
	סעיף זה יישאר ללא שינוי 

	מה פירוש "כלל תלמידי המערכת"? האם כלל תלמידי "מערכת החינוך" בשכבות הרלוונטיות או כלל התלמידים המשוייכים לפרוייקט החונכות? 
	תלמידים אשר אינם משתתפים בתכנית הלמידה וההיבחנות בתיכון הווירטואלי .

	4.6.1
	12
	הואיל ומדובר בחומרים שפותחו על ידי המציע טרם זכייתו במכרז הרי שהעברת החומרים תעשה בכפוף לזכויות היוצרים של המציע ולשימוש במסגרת מכרז זה בלבד. 
	 יש לבחון את ההטענה בהתאם לפרוצדורה בסעיף 8.8 

	
	
	
	מבוקש למחוק את המילים "וכלל התלמידים" או להבהיר כי "כלל התלמידים" משמעו כלל התלמידים בפרוייקט ולא תלמידים שאינם בפרוייקט. 
	תלמידים אשר אינם משתתפים בתכנית הלמידה וההיבחנות בתיכון הווירטואלי .

	4.6.2
	12
	הואיל ומדובר בחומרים שפותחו על ידי המציע טרם זכייתו במכרז הרי שהעברת החומרים תעשה בכפוף לזכויות היוצרים של המציע ולשימוש במסגרת מכרז זה בלבד.
	ראו תשובה לעיל בסעיף 28

	4.7.2
	12
	מדדי הצלחה: מדדי ההצלחה של התיכון הווירטואלי ימדדו בכל תחום דעת בנפרד (למעט אולפן עברית שאינו כולל הגשה לבגרות ובו יחושבו המדדים בסעיפים ה' ו-ו' להלן):
א.        התמדה: 100% מהתלמידים המתחילים את המסגרת יישארו בה לאורך 3 השנים וייגשו לבחינת הבגרות ב-5 יח"ל (המדידה תתבצע ב-1.10 בכל שנת לימודים, ותחושב הן בחישוב שנתי והן בסיכום תלת-שנתי - סה"כ 4 מדידות). יודגש כי תלמיד אשר החל את לימודיו ונשר במהלך השנה - לא ישולם בגינו התשלום לספק, ע"פ חלקו היחסי בעלות הקורס (ביחס למספר התלמידים בקורס).
ב.        מעבר: 98% מהתלמידים הניגשים לבחינת הבגרות ב-5 יח"ל יעברו אותה.
ג.        ציונים: ממוצע הציונים של הניגשים לבחינות הבגרות לא יפחת מהממוצע הארצי בתחום הדעת הרלוונטי ברמת 5 יח"ל (יימדד ע"פ לו"ז ציונים רשמי של משרד החינוך, סביב חודש מאי בשנה העוקבת)."
התמדה של 100% מהתלמידים לאורך 3 שנות הלימוד, ו 98% מעבר בחינת הבגרות - נתונים אלו אינם תואמים את הסטנדרט המקובל במערכת החינוך. האם ניתן להתאים את המדדים לאלו המקובלים בבתי הספר?
	סעיף זה ללא שינוי 

	על מנת לאפשר למפעיל מעקב אחר ציוני הבגרויות של התלמידים, באחריות משרד החינוך להעביר למפעיל התוכנית את ציוני התלמידים בבחינות הבגרות.
	עם סיום בחינות הבגרות יעביר המשרד הנתונים, לבניית תכנית עבודה ומעקב על מנת לפעול לשיפור הישגי הלומדים בהתאם.

	נבקש מעורך המכרז למחוק בסעיף זה את המילים הבאות: "יודגש כי תלמיד אשר החל את לימודיו ונשר במהלך השנה - לא ישולם בגינו התשלום לספק, ע"פ חלקו היחסי בעלות הקורס (ביחס למספר התלמידים בקורס)." הצעות מחיר במכרז זה מוגשות על ידי המציעים לתקופה של שנה שלמה ובעבור קורס וירטואלי שלם לשנה זו – מבלי להתחשב בכמות התלמידים הרשומים לאותו הקורס. כלומר, אם תלמיד נושר מקורס וירטואלי במהלך השנה, העלויות בהן נושא המציע לא משתנות כלל, הן לעניין התשלום למורה ולחונך, הן לעניין תשתיות הקורס והן לעניין התוכן הלימודי שפותח לצורך הקורס. ניסיון העבר מלמד שישנה בקורסים הווירטואליים נשירה ממוצעת של כ-15% לפחות, כאשר חלק גדול ממנה מתרחש עקב נסיבות שאינן בהכרח קשורות לזוכה ושעליהן אין לזוכה כל שליטה. נוכח האמור, המשמעות המעשית של סעיף זה היא הפחתה של התמורה לזוכה אשר יכולה להגיע לעשרות אחוזים, ללא כל בחינה של המשמעות הכלכלית של הפחתה כזו ושל השלכותיה (נוכח הוצאות הזוכה שאינן משתנות), באופן שעלול להפוך את הפעילות כולה לגרעונית עבור הזוכה, והכל, מבלי שתהיה לזוכה כל אפשרות אמיתית להשפיע על כך. מאליו ברור שנשירת תלמידים תמיד תהיה קיימת, גם במקרים שבהם הזוכה יעשה כל שביכולתו על מנת למנוע אותה. כדי להימנע מפעילות גרעונית, המציעים יידרשו להעלות את גובה הצעות המחיר המוגשות על ידם ואף להסתכן בכך שהצעתם תחרוג מהמחיר המקסימלי ותפסל כליל. בנוסף, נוכח רשימת הקנסות המפורטת בסעיף 4.7.6 למכרז, מדובר למעשה בכפל קנס שכן, בין כה וכה, על הזוכה לשלם קנס בעבור כל תלמיד שנושר מהתיכון הווירטואלי. עניין זה מטיל על הזוכה סיכון כלכלי בלתי סביר. עוד יצוין, כי דרישה כזו לא מתקיימת באף תיכון אחר בישראל, ואין כל סיבה עניינית להחיל דרישה כזו דווקא במסגרת התיכון הווירטואלי, שהרי התלמידים הם אותם תלמידים והסיבות לנשירה הן אותן סיבות. יתרה מכך, במסגרת התיכון הווירטואלי אנו מצפים מהתלמידים להסתגל לשיטת לימוד חדשנית ומתקדמת שהם אינם רגילים אליה. ניתן לצפות שבעניין זה תהיה הסתגלות מורכבת יותר אשר אינה קיימת בתיכונים "רגילים" ועלולה לגרום לאחוזי נשירה גבוהים אף יותר מהרגיל. יתרה מכך, במסגרת מכרז זה על הזוכה לתת עדיפות לצירוף תלמידים מאוכלוסיות מוחלשות (כדוגמת חרדים, בדואים ועולים חדשים) אשר אחוזי הנשירה שלהם צפויים להיות גבוהים יותר מהאחוז הממוצע בתיכונים "רגילים", וגם בשל כך, אין זה הגיוני לצפות שאחוזי הנשירה של התיכון הווירטואלי יהיו נמוכים יותר מהאחוזים המקובלים בתיכונים אחרים. לכן מקל וחומר, אין זה נכון לצפות לאפס אחוזי נשירה בתיכון הווירטואלי. נוכח האמור, נבקש להשוות את הדרישות במכרז לדרישות ולציפיות המקובלות בתחום והעולות מהמציאות בשטח. סיכומו של דבר, מדובר במנגנון דרקוני, לא הוגן ובלתי סביר, אשר למעשה מרוקן מתוכן את הצעות המחיר שמגישים המציעים (אשר מבוססות על הליך תמחור שבו הושקעו משאבים רבים), משום שההצעה שיגישו, אם תזכה, ממילא תופחת באופן מהותי ובלתי מבוקר בעד עשרות אחוזים בשל נסיבות שאינן בשליטתם.
	המשרד קבע כיעד מדדי התמדה והצלחה ולקח בחשבון גם את האוכלוסיות השונות שישתתפו במכרז, חישוב תלמיד נושר יהיה באופן יחסי למספר המשתתפים באותו הקורס באותה שנה"ל.

	33
	
	
	מבוקש למחוק את המשפט "יודגש כי תלמיד אשר החל את לימודיו ונשר במהלך השנה - לא ישולם בגינו התשלום לספק, ע"פ חלקו היחסי בעלות הקורס (ביחס למספר התלמידים בקורס)" ולכתוב במקומו "יודגש כי תלמיד אשר החל את לימודיו ונשר במהלך השנה ישולם בגינו רק עבור התקופה שבה היה תלמיד פעיל טרם נשירתו מן הקורס".
	

	
	
	
	שהרי נשירת תלמידים יכולה להתרחש ממגוון רחב של סיבות, שרובן ככולן אינן נוגעות או קשורות לספק. 
	

	
	
	
	אין כל הגיון בהשתת קנס דה פקטו על הספק בגין ארוע שאינו בשליטתו. 

	4.7.2. א ו-ה
	12
	על פי סעיפים אלו, מועד המדידה לכמות התלמידים הרשומים בתכנית יתבצע ביום הראשון לחודש אוקטובר בכל שנת לימודים. מועד זה מוקדם ביותר. ישנה חשיבות גדולה להמתין שמספר התלמידים בקורס יתייצב. בתחילת שנת הלימודים, באופן קבוע, מתרחשים שינוים במצבת התלמידים בקורסים השונים, בפרט במגמות מתקדמות (5 יח"ל). בנוסף לנסיבות אישיות שונות של התלמידים אשר מובילות לעיתים לעזיבה במהלך השנה כולה, בד"כ מתרחשים שינויים במצבת התלמידים בעיקר בתחילת השנה, בין היתר, מהסיבות הבאות: בחירה במגמת לימוד אחרת מטעמי עניין; קושי בלמידה מקוונת; קושי בהתמודדות עם רמת הלימוד הנדרשת; קושי בלימוד כתלמיד בודד בבית הספר; התנגשות שעות הלימוד בקורס הווירטואלי עם מערכת השעות הבית ספרית. על כן, נכון יותר לקבוע את מספר התלמידים ההתחלתי לצורך מדידת אחוזי הנשירה לאחר חודש לימודים רצוף, בו ניתנה לתלמידים אפשרות להתנסות בתכנית ולקבל החלטה על הישארותם או עזיבתם. התאריך שנקבע (כאמור היום הראשון לחודש אוקטובר) לא מאפשר כחודש (4-5 שבועות) רצוף של למידה שכן באופן קבוע חלים בתקופה זו חגי תשרי. על כן, נבקש מעורך המכרז לשנות את מועד המדידה למועד מאוחר יותר, ובפרט ליום ה-1 לחודש דצמבר בכל שנה.
	מועד המדידה ישונה ל יום ה1 לחודש נובמבר

	4.7.2 ב
	12
	בהתאם להוראות סעיף זה, אם הזוכה לא יעמוד בכך ש-98% מהתלמידים הניגשים לבחינת הבגרות בכל תחום יעברו אותה,  הוא ישלם קנס בסך של 1,000 ₪ לתלמיד (!). נבקש מעורך המכרז לשנות סעיף זה כך שמדד ההצלחה ביחס לאחוז התלמידים הניגשים לבחינת הבגרות ועוברים אותה יעמוד על  הממוצע הארצי לכל תחום דעת רלוונטי, זאת מן הנימוקים הבאים: 1.האחוז המבוקש גבוה משמעותית מהממוצע הארצי במגמות המתקדמות (5 יח"ל). מדובר במספר לא ריאלי אשר אינו עולה בקנה אחד עם המצב בפועל.2. תלמידים רבים ניגשים למועדי ב' (בסוף שנת הלימודים) ולמועדי חורף בשנה שלאחריה. לא ברור איך תתבצע המדידה והאם תהיה התחשבות במועדים אלו. יש להבהיר סוגיה זו. 3. סעיף זה סותר את סעיף 4.1, המפרט את מטרת התכנית, במסגרתו צוין כי האחוז עליו יש לשמור הוא 90% בלבד.
	סעיף זה ישאר ללא שינוי

	4.7.2 ה
	12
	בהתאם להוראות סעיף זה, אם הזוכה במכרז לא ישמור על אחוז התמדה של 85% מהתלמידים הלומדים באולפן עברית, הוא ישלם קנס בסך של 500 ₪ לתלמיד. נבקש מעורך המכרז לעדכן אחוז זה כך שזה ישתווה לממוצע הארצי בכיתות מסוג זה.
	סעיף זה ישאר ללא שינוי

	4.7.2 ו
	12
	בהתאם להוראות סעיף זה, אם הזוכה לא יעמוד בכך ש-100% מהתלמידים הניגשים למבדקי המדף בתחום העברית יעברו אותם,  הוא ישלם קנס בסך של 500 ₪ לתלמיד. נבקש מעורך המכרז לשנות סעיף זה כך שאחוז מהתלמידים הניגשים למבדקי המדף ועוברים אותם ישתווה לממוצע הארצי לבחינות אלו. משמעות השארת הדרישה למעבר המבחן ב-100%, היא שהמציע ייאלץ להעלות את תמחור כיתת האולפן על מנת לעמוד ביעדים. כמו כן נבקש מעורך המכרז לפרט אודות מבדקי המדף את הנתונים הבאים: 1. מהו ציון המעבר במבחן זה? 2. האם מעבר המבחן נבדק אך ורק ביחס לציון במבחנים או שנבדקים מדדים נוספים? 3. האם מדובר באותו המבחן לכיתות המתקדמים וכיתות המתחילים? אם כן, אין זה סביר שיוקצו אותן שעות הלמידה לכל אחת מכיתות אלו ויש להקצות כמות שעות רבה יותר לכיתת ה"מתחילים".
	1. ציון מעבר הנו 65.      2. ציון המבדק נקבע אך ורק ע"פ המבדק.  3. המבדק הינו מבדק  אחיד לכל הכיתות . בסעיף 4.14.1 ,מודל לרכישת שפה שניה מפורטות השעות עבור כל קורס.

	38
	4.7.6
	12
	בהתאם להוראות סעיף זה, אם הזוכה במכרז לא מצליח לשמור על אחוז התמדה של 100%, קרי - לוודא כי אף תלמיד לא נושר מהקורס הווירטואלי במהלך תקופת המכרז, הוא ישלם קנס בסך של 1,000 ₪ לתלמיד (!). נבקש מעורך המכרז לשנות סעיף זה כך שאחוז ההתמדה עליו יידרש לשמור הזוכה יעמוד על הממוצע הארצי לכל תחום דעת רלוונטי, או, לחלופין, יעמוד על 15% אשר על פי ניסיון העבר מהווה את אחוז הנשירה במסגרת התיכון הווירטואלי בשנים קודמות, זאת מן הנימוקים המפורטים ביחס לשאלת הבהרה מס' 10 לעיל. נזכירם בקצרה: 1. 100% התמדה הוא לא נתון שקיים בבתי ספר בכלל, ובמקצועות מוגברים ריאליים (5 יח"ל) בפרט. אחוזי ההתמדה בבתי הספר הללו נמוכים לאין שיעור מאחוז זה. אין זה סביר לדרוש ממציע במכרז דרישות קיצוניות כאלו, כאשר אף בית ספר אחר בישראל לא נדרש לעמוד בהן, ואף לא עומד בהן בפועל. 2. ישנן סיבות רבות לנשירה שהן סבירות, מקובלות וכלל אינן תלויות בזוכה. אין כל דרך לזוכה, אף אם יעשה את כל המאמצים האפשריים, להבטיח אחוז השארות של 100% ואין כל סיבה לקנוס את המציע בעבור נשירה בנסיבות אלו. 3. לצד מנגנון קיזוז התשלום המפורט בסעיף 4.7.2א' למכרז, מדובר למעשה בכפל קנס.  עניין זה מטיל על הזוכה סיכון כלכלי בלתי סביר. 4. מדובר למעשה בהפחתה בדיעבד של הצעות המחיר של הזוכים, באופן אשר למעשה מרוקן מתוכן את הצעות המחיר שמגישים המציעים (אשר מבוססות על הליך תמחור שבו הושקעו משאבים רבים).  
	סעיף זה יישאר ללא שינוי 

	39
	
	
	רצונו של המשרד לקשור את התשלום לספק לתוצרי הפעילות היא מובנת אך מננגון הפרס/קנס שקבע המשרד הינו שגוי. 
	

	
	
	
	הספק יכול וצריך להמדד רק ביחס לפעולות שהן באחריותו הישירה, כאמור בצדק בסעיף 6.2 למכרז. הספק אינו יכול ואינו צריך להמדד על תוצרים שהוא אינו אחראי להם. 
	

	
	
	
	התלמידים המשתתפים בפרוייקט הם יציריה של מערכת החינוך אשר פעלה [לטובה ולרעה] במשך 10 שנים לפני שכלל הצטרפו לפרוייקט. בשנים אלו, לימדה מערכת החינוך את התלמידים את הבסיס הנדרש לצורך הצלחה בבגרות. מערכת החינוך היא האחראית לרמתו וליכולותיו של התלמיד. הספיק אינו יכול להמדד על תוצריה של מערכת החינוך, לא לטובה ולא לרעה. 
	

	
	
	
	זאת ועוד, מלכתחילה יופנו לפרוייקט אותם תלמידים שנגישותם להוראה מן המעלה הראשונה היתה נמוכה. דהיינו, נקודת הפתיחה של הספק היא נמוכה מלכתחילה. 
	

	
	
	
	לספק אין יכולת או סמכות "לסנן" את התלמידים המגיעים לפרוייקט [סעיף 4.8.2 [2][ב] – המוסד יעביר לקבלן את רשימת התלמידים] ולכן לא יכולה להיות לו אחריות על הצלחותיהם או כלשונותיהם. מי ערב לקבלן שלא יועברו תלמידים שאינם עומדים בקריטריונים הלימודיים המתאימים ושמראש נועדו לכשלון? מי ערב לקבלן שמנהל בית הספר לא יעשה "שלח לחמך" ויפנה לפרוייקט תלמידים בעלי התאמה גבולית מבחינה לימודית? בנסיבות אלו ימצא עצמו הקבלן סופג קנסות בגין תלמידים שאינם עומדים ביעדים הלימודיים מבלי שהיתה לו כל יכולת למנוע נזק כלכלי זה. 
	

	
	
	
	הספק יכול וצריך להיות אחראי על פעילותו הוא, ועליה בלבד. הנסיון להשית על הספק את הצלחותיה וכשלונותיה של מערכת החינוך אינה סבירה. 
	

	40
	4.8
	13
	מתכונת הפעילות השוטפת - מוצגת במכרז בנפרד לשנת תש"פ (4.8.1)  ולשנים הבאות (4.8.2).
האם הצעת המחיר המוגשת לתש"פ צריכה להיות על פי התמחור לשנה שלמה (תשפ"א והלאה)? (הגם שהחלה מאוחר יותר?)
	הצעת המחיר היא לקורס שנתי. לגבי שנת תש"פ יהיה תשלום יחסי בהתאם למועד התחלת הפעילות

	41
	4.8.2. 3 [י]
	17
	מבוקש להבהיר את המונח "מבחני התאמה".
	מבדקים אשר מטרתם לבדוק ידע בסיסי בתחום הדעת לקראת הלמידה ברמה הנדרשת, מתואם עם מפמ"ר.

	
	
	
	האם מדובר במבחנים ממוחשבים? האם הם קיימים? מה עלותם? 
	לרשות הספק יעמדו המבחנים הקיימים במשרד, בתחומים בהם לא קיימים מבחנים על הספק לפתח

	
	
	
	האם המשרד קבע את הפרמטרים לפיהם תבוצע בדיקת ההתאמה? 
	בתיאום עם המפמ"ר בבניית תכנית העבודה.

	
	
	
	מבוקש לפרסם פרמטרים אלו. 
	

	42
	4.8.4 3 [ז]
	21
	מבוקש להבהיר את המפרט הטכני של הציוד הנדרש בסעיף. 
	קיים פירוט בגוף המכרז.

	
	
	
	מבוקש להבהיר כמויות נדרשות לשנה מכל פריט. 
	על בסיס הפירוט הקיים במכרז ע"פ מספר התלמידים/מורים/מתרגלים.

	43
	4.8.5 ד
	22
	מה הוא פרק הזמן שהמשרד יתחייב לו מיום הגשת חומרים לאישור ועד לקבלת אישור להפעלתם? 
	המשרד אינו מתחייב בלוח זמנים ,ככל שלא יהיה אישור ,לא ניתן יהיה להשתמש בחומרים 

	
	
	
	בהעדר התחייבות ללוח זמנים מצידו של המשרד נדרש להבהיר כי עיכובים בפעילות, מסיבה זו [עיכוב מבתן אישורים על ידי המשרד] לא יהוו עילה לקנסות על הספק. 
	מאושר.

	44
	4.8.7
	22
	לאחר המילה "שיופעלו" מבוקש להוסיף "על ידו". 
	מאושר.

	
	
	
	שהרי אין להשית על הקבלן אחריות לאמצעים שיופעלו על ידי גורמים שלישיים שאינם באחריותו של הספק [לדוגמא – תוכנות לא חוקיות אצל התלמיד בבית או בבית הספר]. 
	מאושר.

	45
	4.10.5 א [1] 
	24
	האם המילה "חודשית" היא טעות כתיב ואמור להכתב "חופשית"? 
	מדובר בטעות סופר, יתבצע תיקון ל-"הפעלה חופשית".

	
	
	
	אם לא - מה פירוש "הפעלה חודשית"? הרי המערכת אמורה לעבוד 24/7. 
	

	46
	4.10.5 א [6]
	24
	מה פירוש "כיתה פתוחה"? האם גם תלמיד שאינו חלק מהפרוייקט יוכל להכנס אליה? 
	כן.

	47
	4.14.1
	28
	היקף הפרוייקט: "יודגש כי כמות הכיתות, השעות והקורסים הנם הערכה בלבד המבוססת על נתוני תשע"ט. הכמויות עשויות להשתנות מדי שנה ע"פ החלטת האגף."
מספרי השעות המפורטים בטבלה - האם מספרים אלו מחייבים או שמתאפשרת גמישות מבחינת מספר השעות (והתמחור בהתאמה)? ז"א האם יתן במידה ואין צורך בכל השעות לתת את נפח השעות בדומה לניתן לבגרות בפיזיקה?
	מספר השעות מחייב בהתאם לדרישת המפמ"ר וניסיון קודם.

	48
	
	28
	האם שעות הוראה הן שעות אקדמיות [45 דק'] או שעות שעון [60 דק']?
	ראו סעיפי הגדרות 3.17 ו-3.19, ובכל מקרה מדובר ב-45 דקות

	
	
	
	האם שעות תרגול הן שעות אקדמיות [45 דק'] או שעות שעון [60 דק']?
	

	
	
	
	כמה שבועות יש לחשב בשנת לימודים אחת על מנת שניתן יהיה לחשב את היקפו הכולל של הקורס? 
	ע"פ המקובל בשנת לימודים במערכת החינוך העל יסודית.

	49
	5.11
	32
	האם קבע המשרד שכר מינימלי לעובדים במסגרת מכרז זה? 
	לא נקבע שכר מינימלי אך על הזוכה במכרז לשלם לעובדיו בהתאם לכללי כל דין.

	50
	5.15.1
	32
	מבוקש להבהיר – אם מוגשת הצעה למספר תחומי דעת, האם יש להגיש מנהל אחד ללא קשר למספר התחומים או שיש להגיש מנהל שונה לכל תחום?
	אין צורך להציג מנהל תחום דעת שונה

	51
	5.15.1 ו-5.15.3
	32-33
	במסגרת סעיפים אלו, פורטו הדרישות והתנאים בהם יידרשו לעמוד מנהל התיכון הווירטואלי ומנהל החונכות הווירטואלית מטעם המציע. בהתאם להוראות סעיף 5.15.1ב, מנהל התיכון הווירטואלי צריך להיות, בין היתר,  לכל הפחות בעל תואר שני במדעים מדויקים/במדעי החיים/מדעי הטבע/הנדסה/לשון עברית/יהדות. כמו כן, בהתאם להוראות סעיף 5.15.3ב', מנהל החונכות הווירטואלית נדרש להיות, בין היתר, לכל הפחות בעל תואר ראשון באותם מקצועות כמפורט לעיל. לא ברור מדוע בחר עורך המכרז בתארים אלו, ואלו בלבד, כתארים מתאימים לבחינת התאמתו של מועמד לתפקידי מנהל החונכות או התיכון. ישנם תארים נוספים הרלוונטיים באופן מובהק לשירותים המבוקשים במסגרת המכרז ואשר המחזיקים בהם הם בעלי הכישורים הנדרשים לביצוע תפקיד המנהל בתיכון ובחונכות לפחות כמו בעלי תארים במקצועות הנזכרים במכרז, אם לא יותר. תמוהה במיוחד השמטת תואר בחינוך, ככל הנראה התואר הרלוונטי מכולם לתפקידים אלו, מרשימת התארים המפורטת לעיל. גם תואר שני במנהל עסקים, בפרט כאשר אליו מצטרף ניסיון מעשי בתחום החינוך (ובתחום הפעלת מערכות טכנולוגיות) הוא תואר רלוונטי המכשיר את בוגריו לתפקידי ניהול מהסוג הנדרש במכרז. רשימת התארים המופיעה כעת במסגרת המכרז מקטינה באופן בלתי סביר את היצע העומדים בדרישה זו, ובכך מפלה מועמדים מתאימים רבים  ופוגעת בתחרות ההוגנת. לאור האמור נבקש לתקן את הוראות סעיף 5.15.1ב' ו15.5.3ב' כך שיתווספו לרשימת התארים המנויות בסעיפים אלו תארים רלוונטיים נוספים, לרבות מנהל עסקים, מדעי החברה וחינוך.
	 לרשימת התארים הרלוונטיים למנהל התיכון הווירטואלי יתווסף תואר שני בחינוך.

	52
	5.16.2
	34
	מבוקש למחוק את סעיף ד'. 
	סעיף זה יישאר ללא שינוי

	
	
	
	היישום [מערכת ניהול הלמידה] היא קניינו של המציע. 
	

	
	
	
	הקוד של המערכת מוגן הן כסוד מסחרי והן כקניין רוחני של המציע. 

	7 [2]
	36
	האם הקבלן החדש ידרש לעבוד עם התוכנה / המערכת של הקבלן הנוכחי? 
	במסגרת המכרז הספק נדרש לספק את השירותים המפורטים בו, במידה והספק הזוכה יבחר לספק זאת באמצעות המערכות שלו אז על המערכות לעמוד בתנאי המכרז, במידה ויבחר לעבוד במערכת הקיימת לפעילות זו יתבצע הדבר ע"פ סעיף 7 המכרז

	
	
	
	אם כן – נדרש להבהיר באיזו מערכת מדובר. 
	

	
	
	
	אם לא [כפי שהדבר הוא הגיוני] – מבוקש למחוק את הסעיף. 

	8
	37
	במסגרת סעיף 8 למכרז נקבע כי "כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 8.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרוייקט זה, יהיו רכושה של המדינה". 1. נראה כי יש טעות סופר בסעיף זה כך שבכוונתו של עורך המכרז הייתה להפנות לסעיף 8.8 ולא לסעיף 8.6. נבקש לתקן טעות זו. 2. כמו כן, במסגרת מתן השירותים הזוכה צפוי לעשות שימוש בחומרים של צדדים שלישיים כגון ספרי לימוד ותוכנות (לומדות). הבעלות בזכויות היוצרים של אותם תכנים שייכת כמובן לאותם צדדים שלישיים, והזוכה צפוי לרכוש בהם זכויות שימוש (ולא זכויות בעלות) אשר גם הן יינתנו לזמן מוגבל. מאליו מובן כי הזוכה לא יוכל להעביר למדינה זכויות אשר כלל אינן שלו מלכתחילה. בנסיבות אלה, מתבקש עורך המכרז להבהיר כי הוראת המכרז הנזכרת לעיל אינה חלה על זכויות של צדדים שלישיים מעין אלה. 
	סעיף זה יישאר ללא שינוי למעט התיקון המבוקש בהפניה לסעיף הנכון מ-8.6  ל-8.8   קיימת התייחסות לשימוש בחומרים של בעלי זכויות אחרים בסעיף 8.7

	8
	37
	ברישא של הסעיף יש לתקן במקום 8.6 ל-8.8. 
	התיקון מאושר ו-8.6 יתוקן ל-8.8.

	
	
	
	מבוקש להבהיר היכן בחוברת המענה על המציע להצהיר על האמור בסעיף 8.8. 
	בחוברת ההצעה - טופס הגשת ההצעה - עמ' 4

	56
	8.11
	37
	מבוקש למחוק את הסעיף. 
	סעיף זה יישאר ללא שינוי

	
	
	
	התכנים פותחו על ידי המציע טרם זכייתו במכרז והם קניינו. 
	

	
	
	
	הפצת התכנים לכלל תלמידי המערכת מבלי לשלם לקבלן היא פגיעה אנושה בקבלן.  
	

	
	
	
	מבוקש להבהיר באלו חומרים מדובר. 
	

	
	
	
	מבוקש להבהיר האם החומרים של המפעיל הנוכחי פתוחים לכלל תלמידי המערכת ללא תשלום כאמור בסעיף.

	14
	46
	מבוקש למחוק את המשפט "המחירים המוצעים יהיו בש"ח ויכללו מע"מ" ובמקומו לכתוב "המחירים המוצעים יהיו בש"ח ולא יכללו מע"מ, אשר ישולם לספק החייב במע"מ בהתאם לשיעור המע"מ במועד התשלום".
	ועדת המכרזים קראה את החלטת רשות המיסים לעניין "שאלת האפליה בהתמודדות במכרזים או פעילות המבוצעת הן ע"י מלכ"רים והן ע"י עוסקים" מ-11/1/2018. כמו כן הוועדה ערה לפסק הדין בעניין עמותות חברת הסיעוד. החלטת רשות המיסים הינה החלטה צופה פני עתיד ביחסים שבין רשות המיסים לבין מלכ"ר.  קרי ככל שימצא ע"י רשות המיסים שמלכ"ר פעל כעוסק למטרת רווח היא תוכל להטיל מע"מ על אותה פעילות.  הועדה בחנה את האפשרות לדרוש שמלכ"ר יגיש במסגרת הצעתו את אישור פקיד השומה בנוגע לסיווג הפעילות ומצאה שדרישה כאמור תימנע ממלכ"רים את האפשרות לגשת למכרזים, לאור לוח הזמנים הצפוי ממועד פניה לפקיד שומה ועד למתן אישור כמבוקש. מעבר לאמור, החלטות ועדת המכרזים הינן לפי הוראות תקנות חובת המכרזים ולא לפי תקנות חובת המכרזים (התקשרויות מערכת הביטחון|), בשים לב לכך שבתקנות חובת המכרזים נקבע  "שווי ההתקשרות" – סך כל התשלומים, לרבות מסים, הכלולים בהתקשרות, ובכלל זה – (1)   כל תשלום שעל הגוף הציבורי לשלם למי שהוא צד להתקשרות עם הגוף הציבורי, ואשר על פי ההתקשרות על אותו צד להתקשרות להעבירו לאחר; (2)   אומדן סך התשלומים שכל צד שלישי ישלם למי שהוא צד להתקשרות עם הגוף הציבורי, מכוח ההתקשרות;   (3)   סך התשלומים, לרבות תשלומים כאמור בפסקאות (1) או (2), הכלולים בזכות ברירה של הגוף הציבורי לפי אותה התקשרות" ולאר הוראת התכ"ם, המנחה את ועדת המכרזים לבחון את המחיר המוצע במכרז לאחר שזה הוצמד למע"מ, ולאור העובדה, שהתשלום לספק הזוכה יהיה לפי שווי ההתקשרות (וככל שמדובר בעמותה מדובר במס שכר), קרי כל גוף המגיש הצעה במכרז נדרש לשאת במיסים אלו או אחרים שמשפיעים על התנהלותו, יש להגיש את הצעה כפי הנדרש בתקנות, שזו כוללת את מלוא שווי ההתקשרות. יודגש, מכרז הינו הליך תחרותי, וכולל בחובו תחרות על המחיר ומשכך, המחיר המוצע יכלול את מלוא שווי ההתקשרות

	
	
	
	דהיינו – בכוונת המשרד להשוות את הצעות המחיר של המציעים השונים באופן שאינו שוויוני, כך שהצעותיהם של מציעים החייבים במע"מ תהיה בהכרח גבוהה ממציעים שהם מלכ"רים בשיעור גובהו של המע"מ במועד הגשת ההצעה. 
	

	
	
	
	מנגנון השוואת ההצעות האמור לעיל סותר את הנחיות רשות המיסים ואינו עומד בקנה אחד עם פסיקתו העדכנית והמפורשת של בית המשפט. 
	

	
	
	
	מובאת לעיון המשרד החלטתו של בית המשפט המחוזי בתל אביב - יפו בשבתו כבית-משפט לעניינים מנהליים מיום 1.7.19 בתיק המאוחד בעת"מ 49497-06-17 ; עת"מ54178-06-17 ; עת"מ20878-03-18 ; עת"מ28857-06-17, עת"מ  40524-06-17 ועת"מ  21076-03-18 חברות הסיעוד ונכי צה"ל נ' משרד הביטחון. 
	

	
	
	
	בתיק זה תקפו העותרות בעתירתן את דרך השוואת ההצעות הקבועה במכרז, דהיינו - האם יש להשוות בין מלכ"ר לבין חברה לעניין גובה ההצעה (כשהיא כוללת או לא כוללת מע"מ).
	

	
	
	
	סוגיה זהה לחלוטין עומדת בפנינו. 
	

	
	
	
	פסיקתו של בית המשפט הנכבד היתה חד משמעית ונחרצת [ההדגשות אינן במקור]:
	

	
	
	
	"אני סבורה כי עיקרון השוויון מחייב להשוות את ההצעות ללא רכיב המע"מ. אמנם, מבחינת העלות למזמין זו נמוכה יותר ככל שמדובר במלכ"ר הפטור ממע"מ, אולם, כפי שנפסק, עקרון השוויון גובר ... הבחנה בלתי רלוונטית בין המשתתפים במכרז על שלביו השונים, בין המציעים בשלב התחרות, ובין הזוכים בתום המכרז – עשויה לעלות כדי הפליה ... התעלמות משאלת המע"מ מהווה הבחנה בלתי רלוונטית בשלב המציעים ובחירת הזוכה". 
	

	
	
	
	פסיקתו של בית המשפט הנכבד, אך מן הימים האחרונים, מבהירה מעל לכל ספק כי מנגנון השוואת ההצעות שקבע משרד הבריאות במכרז זה אינו עומד בדרישות הדין ויש לשנותו. 
	

	
	
	
	מבוקש מן המשרד לקבוע כי הבסיס להשוואת ההצעות בין המציעים השונים [חברות בע"מ ומלכ"רים כאחד] יהיה המחיר לפני מע"מ.

	14.1
	47
	אחד מתתי הסעיפים לסעיף 14.1 זה הוא הסעיף הבא: "יודגש כי כמות הכיתות, השעות והקורסים הנם הערכה בלבד המבוססת על נתוני תשע"ט. הכמויות עשויות להשתנות מדי שנה ע"פ החלטת האגף." כמו כן, בהתאם להוראות סעיף 14.1.1, הצעתו של המציע במכרז זה מוגשת לכל קורס לשנה שלמה. במצב דברים זה, לא ברור מהוראות המכרז בהתאם לאיזה מנגנון יתבצע עדכון התמורה לה זכאי המציע במקרה שישתנו כמויות הקורסים או כמות השעות לכל קורס על פי החלטת עורך המכרז. ברור כי כל שינוי בכמות השעות לכל קורס או כמות הקורסים המועברים בכל אשכול משפיעה באופן מהותי על הצעת המחיר הכוללת של המציע ועל כן יש משמעות כלכלית מהותית לכל החלטה של עורך המכרז על פי סעיף זה. נבקש מעורך המכרז להבהיר סוגיה זו.
	בסעיף 4.14.1 ישנה טבלה המפרטת את מבני הקורסים השונים

	14.2
	49
	"המציע יפרט את ניסיונו בביצוע הפעילות הנדרשת בסעיף ‎0... "
מהו סעיף 0 ?
	סעיף 2.5.1

	60
	15.1.3
	50
	בהתאם להוראות סעיף 5.15.1ג' והוראות סעיף 5.15.3ג, על מנהל תחום הדעת בתיכון הווירטואלי ומנהל החונכות הווירטואלית, אשר מוצגים במסגרת הצעת המציע, להיות בעלי ניסיון של לכל הפחות 3 שנים. על אף האמור לעיל, במסגרת פירוט הניקוד בסעיף 15.1.3, לא ניתן כל ניקוד בעבור מנהל תיכון או מנהל חונכות שהוא בעל ניסיון של 3 שנים, וחלוקת הניקוד מתחילה להיספר אך ורק החל מתקופת ניסיון של 4 שנים ואילך. עורך המכרז מתבקש להבהיר את הסוגיה ולקבוע ניקוד מסוים גם למנהלים שהוצגו עם תקופת ניסיון של 3 שנים. 
	הסעיף יתוקן כך שעבור ניסיון של שלוש שנים בהתאם לסעיף 5.15.1 ג (1) יתקבל ניקוד של 3%  ועבור ניסיון של שלוש שנים בהתאם לסעיף 15.5.1 ג(2) יתקבל ניקוד של 1%
עבור ניסיון של שלוש שנים בהתאם לסעיף 5.15.3 ג (1) יתקבל ניקוד של 1%
עבור ניסיון של שלוש שנים בהתאם לסעיף 5.15.3 ג (2) יתקבל ניקוד של 1%

	בעמודה השמאלית מופיע 10%. האם הכוונה היא 10% לכל בעל תפקיד בנפרד [ואזי 20%] או 10% לשניהם ביחד?  
	 מכיוון שההתמודדות על זכיה במכרז הנה בכל תחום דעת בנפרד וכן בתחום החונכות הווירטואלית בנפרד, אזי כל בעל תפקיד יקבל ניקוד של עד 10% (10 נק'). לא קיים תחשיב בו יש  לסכום מנהל תחום דעת ואת מנהל החונכות הווירטואלית יחד. משמע, 10% לכל בעל תפקיד.

	62
	15.9
	52
	"מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים אלו ויקבל ציון אפס לגבי כל אחד מבעלי התפקידים שהינו עובד מדינה" - האם מורים העובדים בבתי ספר (משרד החינוך) נחשבים כעובדי מדינה? 
	מורים העובדים בבתי הספר הרשמיים הם עובדי מדינה. מורים בבתי ספר מוכרים שאינם רשמיים אינם עובדי מדינה

	63
	
	
	בסעיף זה מופיע רק מנהל התיכון הוירטואלי אבל בחוברת ההצעה מופיעה דרישה להציג גם את מנהל החונכות. אנא הבהרתכם. 
	ראו סעיף 2.2 במכרז המבהיר כי מנהל החונכות יהיה בהכרח אחד מהמציעים הזוכים בתחומי הדעת בתיכון הווירטואלי ומכאן שנתוני מנהל התיכון הווירטואלי שהוצג מכילים גם את מנהל החונכות הווירטואלית.

	64
	25.1.1
	61
	לפי סעיף זה יש להפריד את הצעת המחיר מחוברת ההצעה. לעומת זאת, בחוברת ההצעה, עמ' 2 ועמ' 11 - הצעת המחיר הינה חלק מחוברת ההצעה.
האם יש למלא את טבלאות המחיר בחוברת ההצעה או שטבלאות אלו אמורות להופיע רק בחוברת הצעת המחיר?
	בחוברת הצעת המחיר בלבד

	65
	25.1.2
	61
	היכן יש לפרט את ההגיון והתפיסה הפדגוגית-ערכית של התוכנית? האם ניתן להוסיף מידע מפורט זה בחוברת ההצעה, או בחוברת הצעת המחיר - יחד עם פירוט העלויות?
	ניתן להציג את התפיסה הפדגוגית בחוברת ההצעה 

	66
	25.1.23
	64
	נספח א8 -"מציע שהוא עסק בשליטת אישה יצרף להצעתו אישור ותצהיר"   
האם נדרש גם מעמותה? 
	לא

	67
	סעיף מבנה חוברת ההצעה
	2
	בעמוד זה, בשורת ה"נושא", נכתב כי הצעות המחיר במסגרת ההצעה יינתנו בשקלים לא כולל מע"מ. אמירה זו סותרת מפורשות את האמור במסגרת הוראות המכרז וחוברת ההצעה, ובפרט את האמור בסעיף 14 לחוברת המכרז שם נכתב במפורש, הן ברמה הכללית והן על גבי כל טבלת הצעת מחיר של תחום דעת, שהצעת המחיר הנקובה כוללת מע"מ. נבקש מעורך המכרז להבהיר את הסתירה, ובכלל זאת להבהיר האם הסכום אותו יש למלא במסגרת ההצעה צריך לכלול מע"מ.
	 יתוקן כי הצעת המחיר כוללת מע"מ.(כולל/לא כולל)

	68
	חוברת הצעה סעיף 7.1
	6
	במקום 2.4.1 יש לכתוב 2.5.1. 
	התיקון מאושר ו-2.4.1 יוחלף ל-2.5.1.

	
	
	
	נוסח הסעיף אינו זהה לנוסחו של סעיף 2.5.1. 
	הנוסח הנכון הנו כמוצג במכרז עצמו, ואילו בחוברת ההצעה יתוקן הנוסח כך שבמקום "באשכול הדעת הרלוונטי" יופיע "באחד או יותר מתחומי הדעת השייכים לאשכול הדעת הרלוונטי להצעה המוגשת על ידו".

	69
	חוברת הצעה סעיף 7.3
	6
	מבוקש למחוק את הסעיף, אין זכר לו במסמכי המכרז. 
	מאושר - הסעיף יימחק.

	70
	חוברת הצעה נספח א'9
	21
	האם ניתן להפיק את המסמך על גבי נייר פירמה של רו"ח? 
	נדרש לצרף את אישור רו"ח על לוגו של משרד רו"ח 

	
	
	
	האם יש לציין את המחזור הכספי של המציע או שניתן לציין "לכל הפחות 1 מליון ₪ לא כולל מע"מ" כנדרש בסעיף?  
	ניתן לציין "לכל הפחות 1 מיליון ₪ לא כולל מע"מ".

	71
	 חוברת הצעה נספח א15
	30
	במספר מקומות לאורך נספח זה עושה עורך המכרז שימוש בביטוי "מתאם הפרויקט". אין כל הגדרה לביטוי זה הן במסמכי המכרז והן במסמכי ההצעה. נבקש מעורך המכרז להבהיר מי הוא "מתאם הפרויקט" לצורך נספח זה.
	מתאם פרוייקט הוא מנהל הפרוייקט. 

	30
	"מכרזים והתקשרויות נוספות של משרד החינוך בהם מועסק מתאם הפרויקט וכן עבודות המבוצעות על ידו כיום עבור גורמים אחרים"  מי מוגדר כ"מתאם הפרוייקט"? (אין הגדרה במכרז)

	32
	"על המציע לפרט באם הוא מועסק או הועסק" - מהי התקופה בגינה יש לפרט את ההתקשרויות בעבר? כמה שנים אחורה? מה עונה להגדרת התקשרויות אחרות?
	יש לפרט בהתאם לתקופה המזכה בציון במרכיב האיכות (עד 5 שנים)

	74
	חוברת הצעה נספח א16
	35
	האם יש לצרף חוזה חתום להצעה או רק לאחר זכיה במכרז?
	יש לצרף חוזה חתום להצעה

	75
	חוברת הצעה נספח א17
	42
	"דרישות לתשתית המקומית - אמצעים הניתנים מהגורם המנפק" 
מיהו הגורם המנפק ולמי ניתנים האמצעים? 
האם הכוונה למה שהקבלן נותן לתלמידים? ואם כן, האם יש להנפיק את 3 האמצעים או שמספיק להנפיק סיסמא?
	הספק הינו הגורם המנפק ,הכוונה הינה למה שהספק נותן לתלמידים , יש להנפיק אחד מ3 האמצעים הנ"ל 

	חוברת הצעה נספח א19
	43
	עורך המכרז מתבקש לעגן במסגרת ההסכם בין הצדדים את הוראות סעיף 8.8 למכרז המאפשרות למציע לשמור על זכויותיו בחומרים ובתוצרים השייכים לו וכן את זכויותיהם של צדדים שלישיים במקרים המתאימים.
	המכרז מצורף כנספח להסכם והוא חלק בלתי נפרד ממנו. אין צורך בעיגון נוסף של ההוראה בחוזה. 

	חוברת הצעה נספח א'22
	63
	אנו מבינים כי במסגרת ההצעה המציע אינו נדרש לענות על סעיפי M ו-S. האם נכון? 
	 להלם ציטוט מתוך קובץ אבטחת המידע נספח א'22 :    3. הנחיות לביצוע (M)
3.1 על הספק לפרט במענה למכרז את הצעותיו לסעיפים המסומנים ב (S), סעיפים אלו יבדקו כל מנת לוודא שההצעה עונה על דרישות אבטחת מידע.   בהתאם לאמור ולמפורט בנספח זה יש לענות על כל הסעיפים הנדרשים ולהציג את המבוקש בהם בחוברת ההצעה

